OpenLLM-France/wikimedia huggingface dataset:
# Fiorano Canavese

Fiorano Canavese (Fioran e piemonteg) zo ur gumun eus Italia, e proviñs Torino, e rannvro Piemonte.
# Fiorenzuola d'Arda

Fiorenzuola d'Arda zo ur gumun eus Italia, e proviñs Piacenza, e rannvro Emilia-Romagna.
# Ebba Sparre

Ebba Sparre, pe Ebba Larsdotter Sparre af Rossvik (1629 – 19 a viz Meurzh 1662) a oa ur gontez svedat, dimezell a enor e lez Sveden, hag ivez karantez ha serc'h d'ar rouanez Kristina Sveden en he yaouankiz .
Merc'h e oa Ebba Sparre da Lars Eriksson Sparre, den a stad ha marichal, ha d'e bried Märta Banér. Merc'h-vihan e oa d'ar c'hanseller Erik Larsson Sparre.
Brudet e oa kened Ebba Sparre el lez, hag anavezet e oa evel La belle comtesse (Ar Gontez vrav). Pa veze aozet abadennoù koroll, pe barrez, el lez, eo hi a veze lakaet da c'hoari Venus. He darempredoù tost gant ar Rouanez Kristina a lakae meur a hini da soñjal e oant karourezed; tud zo koulskoude a lavar n'eo ket prouet.
Kristina a dremene an darn vrasañ eus hec'h amzer gant 'la belle comtesse' - hag alies e komze eus he c'hened. he c'hinnig a reas d'ar c'hannad saoz Whitelocke evel he c'hompagnunez-gwele, o lavarout e oa ken bamus spered Ebba Sparre evel he c'horf. Pan eas Kristina kuit eus Sveden e talc'has da skrivañ lizhiri karantez birvidik d'ar gontez, ma lavare enne e karje anezhi da viken. Lizhiri entanet a'r seurt-se a oa traoù ordinal en amzer-se, ha kemend-all a veze skrivet gant Kristina el lizhiri a gase da vaouezed ha n'he devoa ket gwelet gwech ebet pa gare o skridoù.
Prometet e oa bet dorn Ebba da Bengt Gabrielsson Oxenstierna, met torret e voe ar bromesa ha dimeziñ a reas e 1652 d'ar c'hont Jakob Kasimir De la Gardie, ur breur da Magnus Gabriel de la Gardie, mignon d'ar rouanez, dre youl Kristina. Ur fall dimeziñ e voe.
En 1661 e voe pedet Ebba gant Christina da zont d'he c'haout da Hamburg, ha c'hoantaata reas he gwelout ivez pan eas d'ober un dro da Sveden, met tiegezh Ebba a enebas.

## Liamm diavaez

* (sv) Wilhelmina Stålberg: Anteqningar om Svenska kvinnor

## Notennoù

* ↑ Sven Stolpe :Kristina: Drottning & Rebell (Kristina:Rouanez ha Disuj) (2004) p. 56.
* ↑ Veronica Buckley (2005). Christina; Queen of Sweden. London : Harper Perennial. ISBN 1-84115-736-8.
* ↑ Elisabeth Aasen: Barokke damer, edited by Pax, Oslo 2003, ISBN 82-530-2817-2
* ↑ Leif Lekeby (Swedish): Kung Kristina - Drottningen som ville byta kön (King Christina - the queen who wished to change sex) (2000) p. 44
# Ebblingem

Kumunioù Frañs :
| Anv | Ebblingem |
| Anv ofisiel | Ebblinghem |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes de l'Houtland |
| Kanton | Hazebroek-Norzh |
| Kod INSEE | 59184 |
| Kod post | 59173 |
| Maer | Bernard Westeel |
| Amzer-gefridi | 2008-2014 |
| Gorread | 9,2 km² |
| Led | 50° 43' 58" Norzh |
| Hed | 02° 24' 37" Reter |
| Uhelder kreiz | 36 m |
| Uhelder bihanañ | 29 m |
| Uhelder brasañ | 70 m |
| Poblañs hep kontoù doubl | 550 (2007) |
| Stankter | 59 a./km² |
| Lec'hienn ar gumun | |
Ebblingem (e galleg:Ebblinghem ) a zo ur gumun eus ar Westhoek e Flandrez Frañs, e departamant Norzh, en Hanternoz Bro-C'hall.

## Notennoù ha daveoù

* ↑ Cassini, EBSSA hag fr:Ebblinghem
# Eaubonne

Eaubonne :
| Iliz Itron Varia. ||
| Bro | Enez-Frañs |
| Melestradurezh ||
| Stad | Frañs |
| Rannvro | Île-de-France |
| Departamant | Val-d'Oise |
| Arondisamant | Arondisamant Pontoise |
| Kanton | Kanton Ermont |
| Kod kumun | 95203 |
| Kod post | 95600 |
| Maer Amzer gefridi | Grégoire Dublineau 2014-2020 |
| Etrekumuniezh | Communauté d'agglomération Val-et-Forêt |
| Lec'hienn web | www.eaubonne.fr |
| Poblañsouriezh ||
| Poblañs | 25 498 ann. (2020) |
| Stankter | 5 769 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 54 m bihanañ 41 m — brasañ 83 m |
| Gorread | 4,42 km² |
| kemmañ |
Eaubonne a zo ur gumun hag ur gêr eus Bro-C'hall e departamant Val-d'Oise, rannvro Enez-Frañs.

## Gerdarzh

Eus an anv latin Acqua bona

## Istor

Dont a ra an hent-houarn e 1846. Ar gêr vihan a ya da vrasaat fonnus.

## Monumantoù ha traoù heverk

* Hôtel de Mézières
* Ar pavilhonoù gward
* Kastell-Bihan
* Kastell La Chesnaie
Pevar monumant istorel zo er gumun :
* An Hôtel de Mézières pe gastell Goguel, ti-kêr kozh, savet e 1762. Rummet e oa e 1976.
* Daou pavilhon-gward, savet gant Claude Nicolas Ledoux e XVIII$^{vet}$ kantved. Enskrivet e oant e 1942.
* Ar C'hastell-Bihan, savet gant Claude-Nicolas Ledoux etre 1772 ha 1776. Enskrivet e oa e 1942 ha rummet e oa e 1967.
* Kastel La Chesnaie, savet e 1766 e doare Loeiz XV. Rummet e oa e 1979.

## Tud

* Ernest de Chamaillard, livour breizhat, marvet eno d’an 30 a viz Gwengolo 1931
* Félix-Pol Jobbé-Duval, skeudennaouer breizhat, marvet eno d'an 30 a viz Even 1961
* Albert Uderzo (1927-2020), tresour, bet o chom eno.

## Gevelliñ

* Budenheim (Alamagn)
* Matlock (Rouantelezh-Unanet)

## Liammoù diavaez

a vo kavet e Wikimedia Commons.
* Lec'hienn ar gumun

## Notennoù ha daveoù

* ↑ Roadennoù ofisiel e lec'hienn an EBSSA
# Ebba Stenbock

Ebba Gustavsdotter Stenbock (marvet e 1614, en Finland) a oa un itron svedat. Goude marv he fried Clas Eriksson Fleming (1530-1597), gouarnour Finland, e tifennas Ebba kastell Turku evit ar roue Sigismund III Vasa p'edo an dug Karl o klask kemer ar gurunenn.

## Tiegezh

Ebba Stenbock a oa merc'h d'ar riksråd Gustaf Olofsson Stenbock ha d'e bried Brita Eriksdotter Leijonhufvud. C'hoar e oa da rouanez Sveden, Katarina Stenbock (1535-1621), a oa trede pried ar roue Gustav Vasa (1496-1560). Nizez e oa d'ar rouanez Margareta Leijonhufvud, ha dre se keniterv d'he bugale, da lavarout eo d'an danvez rouaned Johan III ha Karl IX Sveden.
Dimezet e oa da Clas Eriksson Fleming (1530-1597), gouarnour Finland, en 1573.

## Eured

En 1573 e timezas da Clas Eriksson Fleming e ti he c'hoar, Katarina Stenbock, en Stockholm, ha gant he fried ez eas da Finland. Pevar bugel he doe : teir merc'h, Katarina, Hebla ha Margareta, hag ur mab, Johan Fleming. En 1594 e voe anvet he fried da c'houarnour Finland.
Brudet e oa Ebba Stenbock abalamour d'hec'h emzalc'h dispont dirak an Dug Karl. Pa grogas ar brezel diabarzh en 1595 etre Sigismund III Vasa hag e eontr Karl, a renas evel Karl IX, edo he fried e-touez harperien Sigismund III Vasa a-enep e eontr Karl. Derc'hel a reas proviñs Finland, e rouantelezh Sveden, a-enep an dug Karl.
En amzer-se e tarzhas Brezel ar Bizhier en Finland en 1596. En miz Ebrel 1597, lakaet fin da Vrezel ar Bizhier, hag o prientiñ stourm ouzh aloubadeg an Dug Karl, e varvas Fleming. War e lerc'h e voe anvet Arvid Stålarm ar Yaouankañ da c'houarnour. Met Ebba a gemeras penn ar stourm hag a reas he soñj kenderc'hel da zifenn kastell Turku diouzh arme an Dug Karl gant sikour daou ofiser. Prientiñ a reas ar seziz, en ur c'hortoz sikour digant ar roue Sigismund a oa e Pologn. E miz Eost 1597 e teuas an Dug Karl gant e arme da aloubiñ Finland. Kemer a reas Åland, a oa douar he c'hoar rouanez, Katarina Stenbock
# Eben

Eben([e'be:n]) zo ur strollad sonerien ha kanerezed brezhonek bet krouet e 2019, da-heul un abadenn kinniget e Gouel etrekeltiek an Oriant e 2018. Ennañ ez eus teir c'hanerez hag a azasa kanaouennoù hengounel pe a skriv kanaouennoù er stil-se, a-gevret gant tri soner. Ur strollad kan-ha-diskan eo eta.
Goude o sonadeg kentañ dindan stumm New Leurenn ("Leurenn nevez") o doa kinniget o albom kentañ er gouel Yaouank e 2019. Diwar atiz Gouel Etrekeltiek an Oriant o doa sonet asambles gant ar strollad skosat Sian, ur strollad heñvel gant teir c'hanerez gouezelek a-gevret gant sonerien.

## Izili

* Marine Lavigne : kan, skrivañ
* Sterenn Le Guillou : kan
* Sterenn Diridollou : kan
* Jonathan Dour : violoñs alto ha gaolviolin
* Julien Stevenin : gourrebed
* Antoine Lahay : gitar daouzek kordenn ha gitar tredan

### Izili bet

* Enora Jegou : kan (2018-2021, degouezhel)

## Albom

E 2019 e oa bet embannet un albom, ennañ dek ton da zañsal :
* Paskoù hir ar c'hemener - Polka plinn
* An disput - Ton simpl gavotenn
* Ar yarig - Tamm kreiz
* Gwerz ar Maen - Ton doubl gavotenn
* Son an ibil gwer - Rond Landeda
* N'eo ket n'ho ti tavarnourez - Kas a barh
* Keben - Ton kentañ plinn
* War sujed an dimeziñ - Bal plinn
* Degemer mat er Republik - Ton diwezhañ plinn
* Ar Vretonez vihan - Kost ar c'hoad
En o zouez e kaver tonioù skrivet a-ratozh, evel "Keben", un doare da adkontañ istor ar sorserez enebet ouzh Sant Ronan diouzh he sell dezhi, gant un tu benelour kentoc'h. "Degemer mat er Republik" zo ur grouadenn all diwar-benn talvoudoù Republik Frañs ha penaos e vezont lakaet da dalvezout evit gwir, dreist-holl e-keñver ar repuidi.

## Liammoù diavaez

a vo kavet e Wikimedia Commons.
* Lec'hienn ofisiel

## Daveoù

* 1 2 Pajenn degemer Eben, Eben. Lennet d'ar 17 a viz Mae 2020
* 1 2 (fr) Pajenn Eben, Gouel Etregeltiek an Oriant. Lennet d'ar 17 a viz Ebrel 2020
* ↑ (fr) CD Eben, Coop Breizh. Lennet d'ar 17 a viz Mae 2020
# Eaux-Bonnes

Eaux-Bonnes (Aigas-Bonas e bearneg) zo ur gumun c'hall er Pireneoù, e kanton Laruns, Pyrénées-Atlantiques.

### Kumunioù amezek

* Béost en hanternoz ;
* Laruns er c'hreisteiz ha kornôg;
* Arrens-Marsous er reter (hag en Hautes-Pyrénées) .

## Pennadoù kar

* Eaubonne
* Água Boa
* Aguas Buenas
# Ebba

Ebba zo un anv-badez svedek hag a gaver e yezhoù germanek all ivez (alamaneg, daneg, norgeeg), roet d'ar merc'hed.

## Gerdarzh

Dont a rafe eus an anv Eberhardt.

## Tud

* Ebba ar Yaouankañ, abadez skosat en IXvet kantved.

### XVIvet kantved

* Ebba Stenbock (marvet e 1614), itron svedat
* Ebba Bielke (1570–1618), baronez svedat

### XVIIvet kantved

* Ebba Brahe‎ (1596-1674), kontez ha serc'h d'ar roue Gustav Adolf
* Ebba Sparre (1629-1662), serc'h d'ar rouanez Kristina Sveden.
* Ebba Maria De la Gardie (1657–1697), barzhez svedek

### XIXvet kantved

* Ebba d'Aubert (1819–1860), pianoourez svedat
* Ebba Munck af Fulkila (1858-1946), priñsez svedat, anavezet, goude he dimeziñ, evel Ebba Bernadotte

### XXvet kantved

* Ebba Pauli (1873-1941), skrivagnerez svedek
* Ebba Richert (1904-1980), skrivagnerez svedek
* Ebba Lindqvist (1908-1995), barzhez svedat
* Ebba Haslund (1917 – 2009), skrivagnerez norgeat
* Ebba Ahlmark-Hughes (1929-), kizellerez svedat

### XXIañ kantved

* Ebba Busch Thor (ganet e 1987), politikourez
* Ebba Tove Elsa Nilsson (ganet e 1987), anavezetoc'h evel Tove Lo, kanerez svedek.
* Ebba Brahe
* Ebba Bernadotte
* Tove Lo
* Ebba Busch Thor
# Ebba Brahe

Ebba Magnusdotter Brahe (1596-1674) a oa ur gontez svedat, dimezell a enor gant Christine von Holstein-Gottorp, rouanez Sveden, ha serc'h da Gustav Adolf (1594–1632), roue Sveden.
Ar roue a felle dezhañ dimeziñ dezhi, e vamm n'houle ket, ha bec'h a voe etre mab ha mamm abalamour dezhi e-pad meur a vloaz.

## Bugale

14 bugel he deus bet gant Jacob De la Gardie, ha seizh anezho a vevas pelloc'h eget o bugaleaj. Hini ebet anezho ne vije bet engehentet gant ar roue Gustav Adolf.
* Pontus De la Gardie (1619–1632).
* Christina De la Gardie (1620 - marvet en bugelig ).
* Sophia De la Gardie (1621 - marvet en bugelig ).
* Magnus Gabriel De la Gardie (1622–1686), Kañseller Meur Sveden eus Kuzul ar Gurunenn.
* Brita De la Gardie (1624 - marvet en bugelig ).
* Gustaf Adolph De la Gardie (1626 - marvet en bugelig ).
* Maria Sofia De la Gardie (1627–1694), dimezet da Gustaf Gabrielsson Oxenstierna, niz d'ar rejant Axel Oxenstierna.
* Jakob Kasimir De la Gardie (1629–1658), dimezet da Ebba Sparre.
* Pontus Frederick De la Gardie (1630–1692).
* Christina Catharine De la Gardie (1632–1704), dimezet da Gustaf Otto Stenbock, mamm da Magnus Stenbock.
* Johann Karl De la Gardie (1634 - marvet en bugelig).
* Birgitta Helena De la Gardie (1636 - marvet en bugelig ).
* Axel Julius De la Gardie (1637–1710), Field Marshal ha Gouarnour Meur Estonia Svedat.
* Ebba Margaretha De La Gardie (1638–1696).

## Pennad kar

* Ebba

## Notennoù

* ↑ Genealogy Database by Daniel de Rauglaudre
# Ebba ar Yaouankañ

Æbbe pe Ebba, lesanvet ar Yaouankañ, zo ul leanez ha merzherez saoz hag a vije marvet d'an 2 a viz Ebrel 870 e prioldi Coldingham, e Bro-Skos, petra bennak ma n'eur ket sur e vije bet anezhi ervat.
Leanez e oa en abati Coldingham, ha troc'het he dije he fri hag he muzell uhelañ evit dizarbenn ar breizherien viking a glaske he gwallañ, ma voe heuliet he skouer gant al leanezed all. Gwallet ne vije ket bet, met marvet e vije e tangwall an abati.
Kentañ ma voe meneget Æbbe a voe gant daou gronikour eus an XIIIvet kantved, Matthieu Paris, en e Chronica Majora ha Roger de Wendover en e Flores Historiarum. Dre ma n'eus meneg ebet anezhi e skrid ebet a-raok ne gred ket an istorourien e vije gwir an istor.
# Ebel Elektrik

Un triad blues-rock psikedelek ha brezhonek eo Ebel Elektrik. Krouet eo bet e miz Kerzu 2016 gant Florian Ebel, kaner ha gitarour, Basile Tuauden a son ar gitar boud ha Germain Velut a son an taboulinoù. Awenet eo ar strollad gant sonerezh ar bloavezhioù 1960-1970, gant sonerion pe strolladoù evel Rory Gallagher, Wishbone Ash, Led Zeppelin, Pink Floyd pe Soft Machine da skouer.
Aet eo an eil plas gante er SUNS Europa (doare Eurovision ar yezhoù minorel) e Bro Italia e miz Kerzu 2017 m'o doa sonet evit Breizh hag evit ar brezhoneg.

## Istor ar strollad

Florian Ebel ar c'haner a oa krog da zeskiñ brezhoneg pa oa 20 vloaz. En deiz a hiziv ez eo e Master II war ar Brezhoneg e skol-veur Roazhon II. Ar strollad Ebel Elektrik a zo bet krouet e dibenn ar bloavezh 2016, gant ar soñj diskouez ne gav ar brezhoneg skoilh ebet er sonerezh a-vremañ, er blues-rock pergen$^,$.

## Ar strollad

* Florian, eus an Oriant, gitar ha kan
* Germain, eus Roazhon, taboulinoù
* Basile, eus Sant-Brieg, gitar boud

## Liammoù diavaez

* Facebook ofisiel Ebel Elektrik

## Notennoù ha daveennoù

* ↑ https://www.ouest-france.fr/bretagne/lorient-56100/le-breton-une-langue-tres-rock-n-roll-5454260
* ↑ http://www.letelegramme.fr/morbihan/lorient/rock-ebel-elektrik-represente-la-langue-bretonne-en-italie-07-12-2017-11770609.php?utm_source=rss_telegramme&utm_medium=rss&utm_campaign=rss&xtor=RSS-21
* ↑ http://www.letelegramme.fr/cotes-darmor/dinan/au-labo-ebel-elektrik-en-residence-pour-mieux-revenir-20-09-2017-11670227.php#UOhPhteXFMWfLSKW.99
# Ivan Kramskoy

Ivan Kramskoy :
| Emboltred, 1867 ||
| Anv badez | Ivan Nikolaevitch Kramskoy |
| Deiziad ganedigezh | 8 a viz Mezheven 1837 |
| Lec'h ganedigezh | Ostrogojsk, Rusia |
| Aet da anaon | 5 a viz Ebrel 1887 (50 vloaz) Sant-Petersbourg, Rusia |
| Bro | Impalaeriezh Rusia |
| Micherioù | Arzour |
| Skour | Peredvijniki |
| kemmañ |
Ivan Nikolaevitch Kramskoy, skrivet a-wechoù Ivan Kramskoï (rusianeg: Иван Николаевич Крамской), ganet d'an 8 a viz Mezheven 1837 en Ostrogojsk ha marvet d’ar 5 a viz Ebrel 1887 e Sant-Petersbourg, a oa ul livour ha tresour rusian brudet.
E-penn luskad an arz demokratel rusian e oa (Peredvijniki).

## Oberennoù

* Kozhiad gant e flac'h (1872)
* Krist er gouezlec'h (1872)
* Poltred Ivan Chichkin (1873)
* Poltred Lev Tolstoi (1873)
* Nekrassov o sevel Ar C'hanoù Diwezhañ (1878)
* Poltred Ivan Chichkine (1880)
* Poltred Maria Feodorovna, priñsez Dagmar Danmark (1882)
* Poltred ur vaouez dianavez (1883)
* Glac'har difrealzus (1884)
* Bez Kramsko e Sant-Petersbourg

## Liammoù diavaez

* Olga's gallery (Buhez hag oberennoù Kramskoy) (en)
# Ivan Radoulov

Ivan Radoulov (bulgareg: Иван Радулов) a zo bet ganet d'ar 7 a viz Genver 1939 e Burgas (Bulgaria).
Mestrc'hoarier echedoù bulgar eo.
Anvet eo bet Mestr Etrebroadel e 1968.
Mestr Meur Etrebroadel eo abaoe 1972.
Kampion broadel Bulgaria e 1971, 1975, 1977 ha 1980.
Berzh a reas e tournamantoù etrebroadel: Torremolinos 1971, Helsinki 1972, Montilla 1974, Bajmok 1975 ha Montilla 1975.

## Liamm diavaez

* Partiennoù Radoulov e Chessgames
# Ivan Bounin

Ivan Alekseyevitch Bounin (Ива́н Алексе́евич Бу́нин), ganet e 1870 ha marvet e 1953, zo ur skrivagner rusek. Barzhonegoù, danevelloù ha romantoù en deus skrivet. Dezhañ e voe roet ar c'hentañ Priz Nobel al lennegezh roet d'ur skrivagner rusek e 1933.
# Ivan Franko

Ivan Franko (en ukraineg : Іван Франко) (ganet d'ar 27 a viz Eost 1856 e Nahuievychi/Nahujowice, en Impalaeriezh Aostria-Hungaria d'an ampoent, ha marvet e Lviv d'an 28 a viz Mae 1916) a oa ur skrivagner, barzh, kazetenner, troer ha skridvarner eus Ukraina.
Bez' e voe ivez unan eus saverien an emsav sokialour ha broadelour e kornaoueg Ukraina, e Galitsia, al lodenn eus ar vro a oa e dalc'h Impalaeriezh Aostria-Hungaria. Ouzhpenn an oberennoù savet gantañ (barzhonegoù, danevelloù, romantoù, pezhioù-c'hoari) e troas skridoù diwar meur a yezh : oberennoù gant William Shakespeare, George Byron, Pedro Calderón de la Barca, Dante Alighieri, Victor Hugo, Adam Mickiewicz, Johann Wolfgang von Goethe ha Friedrich Schiller a voe lakaet en ukraineg gantañ. Evel Taras Shevchenko e voe unan eus an dud o devoe ul levezon vras war al lennegezh hag ar politikerezh en Ukraina en XIX$^{vet}$ kantved.
a vo kavet e Wikimedia Commons.
# Ivan Nemet

Ivan Nemet (e serbeg:Иван Немет) a zo bet ganet d'ar 14 a viz Imbril 1943 e Sombor (Yougoslavia) ha marvet d'an 16 a viz Kerzu 2007 e Basel (Suis).
Mestrc'hoarier echedoù yougoslaviat serb ha suis.
Mestr Meur e oa.
E miz Here 2007 edo 2348 e renk Elo.
Kampion Yougoslavia e oa bet e 1979. Erruet e oa e Suis e penn-kentañ ar bloavezhioù 1980. Broadet e voe suis. Ezel e oa a skipailh broadel Suis. Kampion Suis e voe en Arosa e 1990. Kampion kevredel Suis e Basel. C'hoari a rae e Kleub Birseck ha labourat a rae kalz da skoazellañ ar c'hoarierion yaouank.

## Liamm diavaez

* E fichenn FIDE (e saozneg)
* E bartiennoù e Chessgames (e saozneg)
# Ivan Spontus

Ivan IV Vassilievitch ( e ruseg : Иван IV Васильевич), lesanvet Ivan Spontus (en ruseg : Иван Грозный, Ivan Grozny), ganet e 1530 ha marvet e 1584, a oa priñs meur Vladimir ha Moskou adal 1533 ha 1584, ha kentañ Tsar Rusia adal 1547 betek e varv e1584.

## E vugaleaj

Ur priñs emzivat e oa : marvet e dad Vassili III pa oa 3 bloaz hag e vamm Helena pa oa 8 vloaz. Peogwir e oa re yaouank evit gouarn e voe desavet gant un ugent boyard bennak. O vezañ ma felle d'ar voyarded-se gouarn en e lec'h e klaskent lazhañ ar priñs bihan : skoet e veze ar bugel bemdez, dilezet hep boued, spontet, disprizet. Kreskiñ a reas gant aon ha feulster en e greiz. Jahinañ a rae ar chas hag al laboused ha lazhañ a reas un den evit ar wech kentañ pa oa 12 vloaz : donvaet en doa chas e-kuzh, hag un deiz e roas urzh dezho arsailhañ Andreï Chouïski, unan eus ar voyarded kriz hag a rae war e dro, ha debriñ anezhañ. D'ar mare-se e teuas da vezañ ur bourev.

## E ren

Goude bezañ graet Tsar d'ar 16 a viz Genver 1547 e euredas gant Anastasia Romanovna Zakharine, merc'h ur boyard.
# Fonzaso

Fonzaso a zo ur gumun eus Italia, e proviñs Belluno, e rannvro Veneto.
# Food Wars!: Shokugeki no Soma

Food Wars! zo ur manga e doare ar shonen, ecchi, fent-karantez ha keginerezh skrivet gant Yūto Tsukuda ha treset gant Shun Saeki. Sikouret eo bet an daou aozer gant Yuki Morisaki evit ar pezh a sell ouzh ar c'heginañ hag ijinañ rekipeoù. Ar manga a zo bet embannet e Japan eus 2012 betek 2019 er Weekly Shōnen Jump. Goude-se eo bet embannet gant Shūeisha e stumm 36 levrenn manga. E Breizh eo embannet gant Tonkam abaoe 2014.

## Kenarroud

Kenarroud Food Wars ! : Shokugeki no Soma a zo dreist-holl bed Skol-veur Tōtsuki (Tōtsuki Saryō Ryōri Gakuen), ar vegenn eus ar skolioù keginerezh e Tokyo, e Japan. Ar skol ne zegemer nemet un nebeud studierien bep bloaz hag ar re-se n'int ket asur ne vint ket skarzhet e-kerzh ar bloavezhioù studioù. Tost an holl studierien zo o tont eus familhoù pinvidik ha tremenet int dre al Lise Totsuki.
An dek studier gwellañ a vez adkavet en ur c'huzul-skol (kuzul an dek mestr). Ar re-se zo tost ken galloudus ha rener ar skol. Ar studierien a c'hell krouiñ ur shokugeki (tresadenn-bev: brezel boued), ur genstrivadeg evit gouzout piv eo an hini gwellañ a-fed keginañ.
# Football Club Istres Ouest Provence

Ar Football Club Istres Ouest Provence a zo ur c'hlub mell-droad a Vro-C'hall krouet e 1920. An eilvet klub eo e Bro-C'hall o vezañ bet "er Yalc'h", an hini kentañ o vezañ an Olympique lyonnais.

## Roll loreidi

* Kampion National : 2009
* Kampion Division 4 Groupe H : 1984
* Kampion DH Méditerranée : 1982 ha 1990
* Kampion DHR Méditerranée : 1981 ha 1989
* Kampion PHA Provence : 1980 ha 1988
* Kampion PHB Provence : 1987
* Trec'h Coupe de Provence : 1933, 1982, 1987, 1989,1992 ha 1993

## Anvioù brudet

| Bro-C'hall Jacques Rémy  Bro-C'hall Xavier Gravelaine  Kameroun Patrick Leugueun  Kameroun Pierre Njanka {{|Zimbabwe}} Harlington Shereni  Aod an Olifant Ibrahima Bakayoko  Aod an Olifant Mamadou Doumbia  Senegal Moussa N'Diaye  Senegal Pape Sarr  Senegal Abdoulaye Diagne-Faye  Aljeria Nassim Akrour  Aljeria Samir Meriem  Aljeria Rafik Saïfi  Aljeria Salah Bakour  Mali Brahim Thiam  Mali Cédric Kanté  Bro-C'hall Olivier Labruna  Bro-C'hall Johan Cavalli  Bro-C'hall David Hamed | Bro-C'hall Laurent Courtois  Bro-C'hall Julien Viale  Bro-C'hall Florian Maurice  Kolombia Victor Hugo Montaño  Bro-C'hall Rudy Riou  Bro-C'hall Gérald Cid  Bro-C'hall Cyril Arbaud  Bro-C'hall Cédric Fauré  Bro-C'hall Sébastien Pérez  Bro-C'hall Ahmed Yahiaoui  Bro-C'hall Marc Libbra  Bro-C'hall David Hamed  Bro-C'hall Laurent Mohellebi  Bro-C'hall Patrice Maurel  Bro-C'hall Garra Dembélé  Bro-C'hall Yohann Rivière  Bro-C'hall Alain Ravera Portugal Filipe Teixeira Andrade  Tunizia Hocine Ragued | Bro-C'hall Franck Chaussidière  Bro-C'hall Laurent Quievreux  Bro-C'hall Laurent Weber  Bro-C'hall Franck Priou Kongo (RD) Mobulu M'Futi  Tunizia Adel Chedli  Bro-C'hall Alain Boghossian  Bro-C'hall Frédéric Hantz  Bro-C'hall Steven Pelé  Bro-C'hall Christophe Pignol  Bro-C'hall Bruno Savry  Bro-C'hall Nicolas Goussé  Gabon Stéphane Nguéma  Bro-C'hall Martin Djetou Patrom:Guinea Ibrahima Bangoura  Bro-C'hall Amor Kehiha  Bro-C'hall Philippe Delaye |

## Liammoù diavaez

* (fr) Lec'hienn ofisiel ar c'hlub

## Notennoù ha daveennoù

* Ligue 2 2015–16
* AC Aiacciu • AJ Auxerre • FC Bourg-Péronnas • Stad Brest 29 • Clermont Foot • US Créteil-Lusitanos • Dijon FCO • Évian Thonon-Gaillard • Stade Lavallois • Le Havre AC • RC Lens • FC Metz • AS Nancy Lorraine • Nîmes Olympique • Niort FC • Paris FC • Red Star • FC Sochaux • Tours FC • Valenciennes FC
# Football Association Community Shield

Football Association Community Shield, pe FA Community Shield c'hoazh, zo anv un trofe hag a vez gounezet war-lerc'h ur c'hrogad mell-droad oc'h enebiñ kleub kampion Premier League saoz ar c'houlzad tremenet ouzh hini aet ar maout gantañ da-geñver Football Association Challenge Cup.
Betek 2001 e veze graet Community Shield eus ar genstrivadeg-mañ, goude bezañ bet krouet evel Sheriff of London Charity Shield e 1908.
Trec'h eo bet Manchester United Football Club an aliesañ (ur wech warn-ugent), aet an trofe kentañ gant ar Red Devils (an Diaouled Ruz e brezhoneg) e 1908 hag an ugentvet e 2013.
D'ar 7 a viz Eost 2016 eo bet trec'het 2-1 Leicester City Football Club gant Manchester United Football Club da-geñver ar pevarzekvet doare ha pevar-ugent e Wembley Stadium. Aet e oa bet ar maout gant Arsenal Football Club e 2014 ha 2015.
# Eromenos

En Aten en Henc'hres e raed eromenos (henc'hresianeg :ἐρώμενος eromenos, liester : eromenoi) eus ur c'hrennard a oa serc'heg ur gwaz a veze graet an anv erastes (ἐραστής) anezhañ, .

## An anv

Kemm a rae ar ger hervez ar polis (ar gêr). En Aten e veze graet paidika eus an eromenos ivez. E Sparta e oa aites (selaouer). E Kreta e oa kleinos (klodus) ar grennarded, ha p'o deveze kemeret perzh en un emgann gant o serc'heg e oant parastathenes (unan a zo e-kichen).

## Oad

Eromenos e c'halle ur c'hrennard bout adalek ma teue e-maez eus karter ar merc'hed, ar gynaikeia, evit mont d'ar palaistra, ma veze roet dezhañ stummadur a gorf hag a spered.
Ur statud kevredigezhel anavezet e oa eta, met ne dalveze nemet e metoù an noblañsed, ar varc'hegeion pe Κουρῆτες Kourễtes, ha ne oa ket en holl renkadoù ar gevredigezh.
Pa zeue barv war elgezh ar c'hrennard e oa echu dezhañ bout eromenos.